CELEX: 32018R0003
Language: mt
Date: 2018-01-04 00:00:00
Title: Regolament ta' Implimentazzjoni tal-Kummissjoni (UE) 2018/3 tal-4 ta' Jannar 2018 li jiffissa l-volumi indikattivi għas-snin 2018 u 2019 għall-finijiet tal-applikazzjoni possibbli ta' dazji tal-importazzjoni addizzjonali fuq ċertu frott u ħxejjex

5.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 2/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/3
   tal-4 ta' Jannar 2018
   li jiffissa l-volumi indikattivi għas-snin 2018 u 2019 għall-finijiet tal-applikazzjoni possibbli ta' dazji tal-importazzjoni addizzjonali fuq ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-punt (b) tal-ewwel paragrafu tal-Artikolu 183 tiegħu,
   Billi:
   
               (1)
            
            
               L-Artikolu 39 tar-Regolament ta' Implimentazzjoni tal-Kummissjoni (UE) 2017/892 (2) jipprevedi li dazju tal-importazzjoni addizzjonali kif imsemmi fl-Artikolu 182(1) tar-Regolament (UE) Nru 1308/2013 jista' jiġi applikat għall-prodotti u matul il-perjodi elenkati fl-Anness VII ta' dak ir-Regolament ta' Implimentazzjoni. Dak id-dazju tal-importazzjoni addizzjonali jrid japplika jekk il-kwantità ta' kwalunkwe wieħed mill-prodotti mqiegħda fiċ-ċirkolazzjoni libera għal kwalunkwe wieħed mill-perjodi ta' applikazzjoni stabbiliti f'dak l-Anness taqbeż il-volum indikattiv ta' importazzjonijiet f'sena għal dak il-prodott. Dazji tal-importazzjoni addizzjonali ma għandhomx jiġu imposti meta l-importazzjonijiet ma jkunux mistennija jfixklu s-suq tal-Unjoni, jew meta l-effetti jkunu sproporzjonati għall-objettiv maħsub.
            
         
               (2)
            
            
               Skont it-tieni subparagrafu tal-Artikolu 182(1) tar-Regolament (UE) Nru 1308/2013, il-volumi indikattivi tal-importazzjonijiet għall-applikazzjoni possibbli ta' dazji tal-importazzjoni addizzjonali fuq ċertu frott u ħxejjex huma bbażati fuq dejta dwar l-importazzjoni u fuq dejta dwar il-konsum domestiku tul l-aħħar tliet snin. Abbażi tad-dejta nnotifikata mill-Istati Membri għas-snin 2014, 2015 u 2016, il-volumi indikattivi għal ċertu frott u ħaxix jenħtieġ li jiġu ffissati għas-snin 2018 u 2019.
            
         
               (3)
            
            
               Filwaqt li jitqies li dak il-perjodu ta' applikazzjoni ta' dazji tal-importazzjoni addizzjonali possibbli, kif stipulat fl-Anness VII tar-Regolament ta' Implimentazzjoni (UE) 2017/892, jibda għal għadd ta' prodotti fl-1 ta' Jannar, dan ir-Regolament jenħtieġ li jibda japplika mill-1 ta' Jannar 2018, u għaldaqstant jenħtieġ li jidħol fis-seħħ mill-iktar fis,
            
         ADOTTAT DAN IR-REGOLAMENT:
   Artikolu 1
   Għas-snin 2018 u 2019, il-volumi indikattivi msemmija fil-punt (b) tal-ewwel subparagrafu tal-Artikolu 182(1) tar-Regolament (UE) Nru 1308/2013 għall-prodotti elenkati fl-Anness VII tar-Regolament ta' Implimentazzjoni (UE) 2017/892 huma stipulati fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2018.
   Għandu jiskadi fit-30 ta' Ġunju 2019.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Jannar 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament ta' Implimentazzjoni tal-Kummissjoni (UE) 2017/892 tat-13 ta' Marzu 2017 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fis-setturi tal-frott u l-ħxejjex u tal-frott u l-ħxejjex ipproċessati (ĠU L 138, 25.5.2017, p. 57).
   
      ANNESS
      
         Volumi indikattivi għall-prodotti u l-perjodi stipulati fl-Anness VII tar-Regolament ta' Implimentazzjoni (UE) 2017/892, għall-applikazzjoni possibbli ta' dazji tal-importazzjoni addizzjonali
      
      Mingħajr ħsara għar-regoli dwar l-interpretazzjoni tan-Nomenklatura Magħquda, id-deskrizzjoni tal-prodotti hija meqjusa indikattiva biss. Għall-finijiet ta' dan l-Anness, il-kamp ta' applikazzjoni tad-dazji tal-importazzjoni addizzjonali jiġi ddeterminat mill-kamp ta' applikazzjoni tal-kodiċijiet NM kif jeżistu fiż-żmien tal-adozzjoni ta' dan ir-Regolament.
      
                  Numru tal-ordni
               
               
                  Kodiċi NM
               
               
                  Deskrizzjoni tal-prodotti
               
               
                  Perjodu tal-applikazzjoni
               
               
                  Volum indikattiv (f'tunnellati)
               
            
                  2018
               
               
                  2019
               
            
                  78.0015
               
               
                  0702 00 00 
               
               
                  Tadam
               
               
                  Mill-1 ta' Ġunju sat-30 ta' Settembru
               
               
                   
               
               
                  39 326 
               
            
                  78.0020
               
               
                  Mill-1 ta' Ottubru
               
               
                  sal-31 ta' Mejju
               
               
                  483 376 
               
            
                  78.0065
               
               
                  0707 00 05 
               
               
                  Ħjar
               
               
                  Mill-1 ta' Mejju sal-31 ta' Ottubru
               
               
                   
               
               
                  26 505 
               
            
                  78.0075
               
               
                  Mill-1 ta' Novembru
               
               
                  sat-30 ta' April
               
               
                  20 482 
               
            
                  78.0085
               
               
                  0709 91 00 
               
               
                  Qaqoċċ
               
               
                  Mill-1 ta' Novembru
               
               
                  sat-30 ta' Ġunju
               
               
                  6 587 
               
            
                  78.0100
               
               
                  0709 93 10 
               
               
                  Zukkini (qarabagħli żgħir)
               
               
                  Mill-1 ta' Jannar sal-31 ta' Dicembru
               
               
                   
               
               
                  55 037 
               
            
                  78.0110
               
               
                  0805 10 22 
                  0805 10 24 
                  0805 10 28 
               
               
                  Larinġ
               
               
                  Mill-1 ta' Diċembru
               
               
                  sal-31 ta' Mejju
               
               
                  302 643 
               
            
                  78.0120
               
               
                  0805 22 00 
               
               
                  Klementina
               
               
                  Mill-1 ta' Novembru
               
               
                  sa tmiem Frar
               
               
                  90 771 
               
            
                  78.0130
               
               
                  0805 21 
                  0805 29 00 
               
               
                  Mandolina (inklużi l-varjetajiet tangerines u satsumas); wilkings u ibridi simili taċ-ċitru
               
               
                  Mill-1 ta' Novembru
               
               
                  sa tmiem Frar
               
               
                  86 317 
               
            
                  78.0155
               
               
                  0805 50 10 
               
               
                  Lumi
               
               
                  Mill-1 ta' Jannar sal-31 ta' Mejju
               
               
                   
               
               
                  32 823 
               
            
                  78.0160
               
               
                  Mill-1 ta' Ġunju sal-31 ta' Diċembru
               
               
                   
               
               
                  306 804 
               
            
                  78.0170
               
               
                  0806 10 10 
               
               
                  Għeneb tal-mejda
               
               
                  Mis-16 ta' Lulju sas-16 ta' Novembru
               
               
                   
               
               
                  78 324 
               
            
                  78.0175
               
               
                  0808 10 80 
               
               
                  Tuffieħ
               
               
                  Mill-1 ta' Jannar sal-31 ta' Awwissu
               
               
                   
               
               
                  432 630 
               
            
                  78.0180
               
               
                  Mill-1 ta' Settembru sal-31 ta' Diċembru
               
               
                   
               
               
                  39 724 
               
            
                  78.0220
               
               
                  0808 30 90 
               
               
                  Lanġas
               
               
                  Mill-1 ta' Jannar sat-30 ta' April
               
               
                   
               
               
                  155 417 
               
            
                  78.0235
               
               
                  Mill-1 ta' Lulju sal-31 ta' Diċembru
               
               
                   
               
               
                  19 187 
               
            
                  78.0250
               
               
                  0809 10 00 
               
               
                  Berquq
               
               
                  Mill-1 ta' Ġunju sal-31 ta' Lulju
               
               
                   
               
               
                  4 630 
               
            
                  78.0265
               
               
                  0809 29 00 
               
               
                  Ċirasa, għajr iċ-ċirasa qarsa
               
               
                  Mis-16 ta' Mejju sal-15 ta' Awwissu
               
               
                   
               
               
                  33 718 
               
            
                  78.0270
               
               
                  0809 30 
               
               
                  Ħawħ, inkluż nuċiprisk
               
               
                  Mis-16 ta' Ġunju sat-30 ta' Settembru
               
               
                   
               
               
                  3 150 
               
            
                  78.0280
               
               
                  0809 40 05 
               
               
                  Għanbaqar
               
               
                  Mis-16 ta' Ġunju sat-30 ta' Settembru
               
               
                   
               
               
                  17 254